
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                                                           Bucureşti, 26.02.2007
                                                                           Nr.  PL-X 7/2007


RAPORT

                  asupra proiectului de Lege privind aprobarea Ordonanţei de urgenţă a Guvernului nr.131/2006 pentru modificarea şi completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism

În conformitate cu prevederile art. 95 şi 115 din Regulamentul Camerei Deputaţilor, republicat,cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.131/2006 pentru modificarea şi completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism, trimis cu adresa  PL-X  7 din 5 februarie 2007, înregistrată sub nr. 31/58  din 6 februarie 2007.    

Potrivit prevederilor art. 73 alin. (3) lit. h) şi ale art.75 din Constituţia României, republicată, şi ale art.92 alin.(8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.
Consiliul Legislativ a avizat favorabil proiectul de ordonanţă care face obiectul prezentului proiect de lege, cu  unele observaţii şi propuneri, conform avizului nr. 1827 din 27.12.2006.

Comisia pentru muncă şi protecţie socială a avizat favorabil proiectul de lege, conform avizului trimis cu adresa nr. 27/21 din 14 februarie 2007.

Comisia pentru drepturile omului, culte şi problemele minorităţilor naţionale a avizat negativ proiectul de lege, conform avizului trimis cu adresa nr. 25/49 din 15 februarie 2007.

Consiliul Superior al Magistraturii a avizat favorabil iniţiativa legislativă, cu anumite observaţii şi propuneri, conform adresei nr. 234/L/2007 din  16 februarie 2007.
Ordonanţa supusă aprobării prin prezentul proiect de lege  are ca obiect de reglementare : 

· modificarea şi completarea Legii nr. 508/2004 privind înfiinţarea, organizarea şi funcţionarea, în cadrul Ministerului Public, a Direcţiei de Investigare a Infracţiunilor de Criminalitate Organizată şi Terorism. Prezentul proiect de lege statuează stabilirea mai exactă a competenţei D.I.I.C.O.T., prin atribuirea, în competenţa acesteia numai a infracţiunilor considerate a fi foarte grave sau care au fost săvârşite de persoane aparţinând unor grupuri infracţionale organizate sau constituite în scopul săvârşirii de infracţiuni, şi nu a celor care pot fi instrumentate de structurile teritoriale ale parchetului, iar pe de altă parte, de necesitatea constituirii unui depozit special în valoare de 1.000.000 lei pentru acţiuni privind organizarea şi constatarea infracţiunilor flagrante sau cauzate de folosirea investigatorilor sub acoperire, a informatorilor ori a colaboratorilor acestora;

· reglementarea posibilităţii ca procurorii din cadrul direcţiei pot folosi mijloace speciale de investigaţie, precum punerea sub supraveghere a conturilor bancare şi a conturilor asimilate acestora, punerea sub supraveghere, interceptarea sau înregistrarea comunicaţiilor, accesul la sisteme informatice;

· statuarea posibilităţii ca procurorul şef al D.I.I.C.O.T. să fie ordonator secundar de credite, fondurile destinate acestei structuri fiind evidenţiate distinct în bugetul Parchetului de pe lângă Înalta Curte de Casaţie şi Justiţie.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa Comisiei din 26 februarie 2007.

La lucrările Comisiei au participat, în calitate de invitaţi, din partea Ministerului Justiţiei, doamna Katalin Barbara Kibedi, secretar de stat, Florin Plopeanu – consilierul ministrului justiţiei, Laura Ştefan – director şi Codruţ Olaru - director. 
Din numărul total de 24 membri ai Comisiei juridice, de disciplină şi imunităţi au participat la dezbateri 16 deputaţi.

La acest proiect de lege au fost depuse amendamente, în scris, de către domnii deputaţi Florin Iordache, Daniel Buda şi Augustin Zegrean. De asemenea, au fost depuse, în scris, propuneri de îmbunătăţire a textului atât de către Ministerul Justiţiei cât şi de către Consiliul Superior al Magistraturii. După dezbaterile generale s-a trecut la dezbaterea pe articole a proiectului de lege. Atât la titlul legii, cât şi la articolul unic domnul deputat Florin Iordache a formulat un amendament de respingere a Ordonanţei de urgenţă a Guvernului nr.131/2006 pentru modificarea şi completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism, amendament, care supus la vot, a fost adoptat cu majoritate de voturi ( 10 voturi pentru, 5 voturi împotrivă şi o abţinere).
Faţă de aceste considerente, membrii Comisiei au hotărât, cu majoritate de voturi (10 voturi pentru, 5 voturi împotrivă şi o abţinere) să supună plenului Camerei Deputaţilor, spre dezbatere şi adoptare, proiectul de Lege privind respingerea Ordonanţei de urgenţă a Guvernului nr.131/2006 pentru modificarea şi completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism cu amendamentele admise, care sunt redate în Anexa la prezentul raport. 
În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                       PREŞEDINTE                                                                                SECRETAR, 

                      Sergiu ANDON                                                                               George BĂEŞU

       Consilier,

Nicoleta Segărceanu

ANEXĂ
AMENDAMENTE ADMISE:

	Nr. crt.
	Text act normativ de bază
	Textul  proiect de lege
	Text propus de Comisie           ( autorul amendamentului)
	Motivare

	1. 
	         ------------------------

	   Titlul legii : 

    Lege privind aprobarea Ordonanţei de urgenţă a Guvernului nr.131/2006 pentru modificarea şi completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism
	    Titlul legii :

     Lege privind respingerea Ordonanţei de urgenţă a Guvernului nr.131/2006 pentru modificarea şi completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism

Autor: deputat   Florin Iordache.


	     Prin reglementările introduse prin prezenta ordonanţă se încalcă dispoziţiile art. 28 şi 53 din Constituţia României, republicată.

	2. 
	       ------------------------------
	      ARTICOL UNIC. – Se aprobă    Ordonanţa de urgenţă a Guvernului nr.131/2006 pentru modificarea şi completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism.

	       ARTICOL UNIC. – Se respinge    Ordonanţa de urgenţă a Guvernului nr.131/2006 pentru modificarea şi completarea Legii nr.508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism, publicată în Monitorul Oficial al României, Partea I, nr. 1.046 din 29 decembrie 2006.
Autor: deputat   Florin Iordache


	   Pentru corelare cu modificările aduse la titlul legii.

